Den Vest-Sjællandske Avis, 1829-08-08
Deres Kongelige Høiheders, Kronprindsesse Carolines og Prinds Frederik Ferdinands Formæling blev i Løverdags den 1ste August høitideligen fuldbyrdet paa Frederiksberg Slot. Vielsen fandt Sted i Hs. Maj. Kongens Cavalier Gemak, et stort Pragtværelse, som gaaer midt igiennem Slottets Hovedfløi. Den rigt drapperede Brudeskammel var henstillet i Salens øvre Ende. Midt for Skammelen, med Ryggene mod Vinduerne til Haven, stode tvende forgyldte med Fløiel overtrukne Lænestole for Deres Maj. Kongen og Dronningen; mod Brudeskammelens begge Ender tvende andre ligedannede Lænestole for det høie Brudepar; paa venstre Side tre forgyldte, ligeledes med Fløiel overtrukne Stole, uden Arme, for Damerne af den Kongelige Familie, og paa høire 8 Stole af samme Slags for de Kongelige og Fyrstelige Prindser. Ved Hiørnerne af Tæppet vare placerede fire colossale, 4 Alen høie Sølv Gueridons med Voxlys, samt i Salens fire Hiørner fire andre mindre Gueridons ligeledes med Lys, foruden disse var en stor Mængde Lys anbragt i Lysekroner, Lampetter o. s. v. De, som vare tilsagte til at overvære Vielsen, samledes fra Kl. 7 til 8 i Hs. Maj. Dronningens Dame Gemak (Skilderie=Salen) og Allerhøistsammes Audients Gemak; med Undtagelse af de høikongelige og fyrstelige Herskaber, som strax fra Slottets østre Port opad Hovedtrappen begave Sig til Allerhøistsammes indre Gemakker, samt de fremmede Ministre og deres Fruer, og de til deres resp. Legationer henhørende Suiter, hvilke aftraadte i Slottets vestre Portal, hvor de af en Kongelig Løber henvistes til de for dem i Stue Etagen bestemte Aftrædelses-Værelser, hvor Hr. Kammerjunker Sehested Juul fungerede. Kl. 7 begyndte Slottets tilligemed Frederiksbergbyes Klokker at ringe. Kl. 8 præcise forføie, de samtlige Damer og Cavalierer sig gjennem Hs. M. Dronningens Gemakker til det for Vielsen bestemte Gemak, ligesom de til de allerhøieste og høieste Herskabers Opvartning bestemte Damer og Cavallerer paa samme Tid begave sig til bemeldte Gemak, hvor de toge Plads bag de for deres høie Herskaber bestemte Stole. Medlemmer af Corps diplomatique med Fruer ledsagedes derpaa opad H. M. Kongens Hovedtrappe giennem Allerhøistsammes Lakei-Gemak til Cavalier Gemakket. Kort efter (Kl. 8 1/4 aabnedes Dørene til H. M. Kongens Audience Gemak og Allerhøistsamme indtraadte med den høie Brud ved Haanden, derpaa fulgte Hs. Majestæt Dronningen med Hs. Kongelige Høihed Brudgommen, H. K. H. Prins Christian med Gemalinde, D. K. H. Prins Frederik Carl Christian og Prinsesse Vilhelmine, H. høifyrstelige Durchl. Prinsen af Philipsthal og Hs. Kongel. H. Prinsesse Juliane, D. høifyrstelige Durchl. Prinserne af Hessen, Prins Frederik (Hs. Maj. Dronningens høie Broder) og Prinsen af Augustenborg. Nu begyndte Choralen, som udførtes af det Kgl. Capel, under Anførsel af Prof. Ridder Schall. Under Choralen og Psalmen af den Evangelisk christelige Palmebog, No. 520: "Du lede frem, algode Gud, til første Mand den første Brud, og bød dem Eet at være &c.", indtraadte Hs. Høiærværdighed Hr. Dr. Mynster, Hs. Majestæts og det Kongelige Huses Confessionarius, Commandeur af Dannebroge, ledsaget af Hs. H. Biskoppen over Siellands Stift, Hr. Dr. Münter, Storkors af Dannebroge, og begge Hosprædikanterne. Nu holdt Confessionarius Vielsestalen med den ham særegne Veltalenhed. Talen, tilligemed den egentlige Vielse, varede henimod tre Qvarteer; derefter istemtes atter en Choral og Pfalmen Nr. 523 blev afsiungen, ledsaget af Orchestret. Nu fremtraadte Overhofmarschallen Hs. Exc. med Stav i Haanden, og bøiede sig for Deres Majestæter, som stode op og forlode, tilligemed de høifyrstelige Herskaber Kl. 9 1/2 Salen, og begave sig til de andre Gemakker. Under Vielsen affyredes Minutskud. Alle Tilstædeværende forføiede sig nu til de tre Tafler, nemlig Hs. M. Kongens paa 50 Couverts, Marschaltaflerne resp. paa 60 og 50 Couverts. Efterat Brudeskammelen og Gueridonerne i Vielsessalen vare borttagne, tillukkedes de ydre Døre og de allerhøieste og høie Herskaber begave sig derpaa igiennem denne Sal til Taflet.